{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Pravilnika o zaštiti radnika od rizika zbog izloženosti karcinogenim i/ili mutagenim tvarima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Hrvatska ljekarnička komora","PRAVILNIK O ZAŠTITI RADNIKA OD RIZIKA ZBOG IZLOŽENOSTI KARCINOGENIM I/ILI MUTAGENIM TVARIMA","Ovaj prijedlog Pravilnika nije izravno vezan za osobe koje su zdravstveni radnici i ne navodi se rad s antineoplastičnim lijekovima čija su podskupina i citotoksični lijekovi. Većina antineoplastičnih lijekova je kancerogena i mutagena. Zdravstveno osoblje koje rukuje tim lijekovima je dugotrajno kroz svakodnevni rad izloženo njihovom djelovanju. Zato se predlaže slijedeće:\n1. Napraviti listu svih antineoplastičnih lijekova koji se smatraju opasnim tzv. „hazardous drugs“ \n2. Nabrojati sve zdravstvene radnike koji su uključeni u proces rukovanja antineoplastičnim lijekovima.","Nije prihvaćen","Prijedlog pravilnika se odnosi na sve poslodavce koji koriste karcinogene i/ili mutagene tvari, pa nema potrebe posebno isticati zdravstvene ustanove jer bi takav pristup nalagao da se definiraju i sve ostale djelatnosti u kojima se pojavljuju karcinogene i/ili mutagene tvari.\nListu svih lijekova koji potencijalno predstavljaju karcinogene i/ili mutagene tvari, kao i mjesta rada (zdravstvene radnike) koji su u doticaju s tim tvarima, poslodavac treba utvrditi procjenom rizika, kao i primjenu svih sigurnosnih mjera za upravljanje tim rizicima, što je regulirano Pravilnikom o izradi procjene rizika (NN, br. 112/14)."]
[2,"Hrvatska ljekarnička komora","Opće odredbe,\nČlanak 1.","Predlaže se izmjena točke 5. članka 1. na način da se ovaj Pravilnik primjenjuje i na zdravstvene ustanove u kojima su radnici profesionalno izloženi citotoksičnim lijekovima.","Nije prihvaćen","Prijedlog pravilnika se odnosi na sve poslodavce koji koriste karcinogene i/ili mutagene tvari, pa nema potrebe posebno isticati zdravstvene ustanove jer bi takav pristup nalagao da se definiraju i sve ostale djelatnosti u kojima se pojavljuju karcinogene i/ili mutagene tvari.\nListu svih lijekova koji potencijalno predstavljaju karcinogene i/ili mutagene tvari, kao i mjesta rada (zdravstvene radnike) koji su u doticaju s tim tvarima, poslodavac treba utvrditi procjenom rizika, kao i primjenu svih sigurnosnih mjera za upravljanje tim rizicima, što je regulirano Pravilnikom o izradi procjene rizika (NN, br. 112/14)."]
[3,"Hrvatska ljekarnička komora","Definicije,\nČlanak 3.","Predlaže se u točki 2. dodati citotoksični lijekovi (tzv. CMR lijekovi).","Nije prihvaćen","Prijedlog pravilnika se odnosi na sve poslodavce koji koriste karcinogene i/ili mutagene tvari, pa nema potrebe posebno isticati zdravstvene ustanove jer bi takav pristup nalagao da se definiraju i sve ostale djelatnosti u kojima se pojavljuju karcinogene i/ili mutagene tvari.\nListu svih lijekova koji potencijalno predstavljaju karcinogene i/ili mutagene tvari, kao i mjesta rada (zdravstvene radnike) koji su u doticaju s tim tvarima, poslodavac treba utvrditi procjenom rizika, kao i primjenu svih sigurnosnih mjera za upravljanje tim rizicima, što je regulirano Pravilnikom o izradi procjene rizika (NN, br. 112/14)."]
[4,"Hrvatska ljekarnička komora","Prevencija i smanjivanje izlaganja,\nČlanak 6.","Predlaže se u stavku 2. definirati zatvoreni sustav. \nPredlaže se u stavku 6. u točki 5. definirati koliko često se mjeri koncentracija karcinogenih ili mutagenih tvari.\nPredlaže se osigurati kitove za identifikaciju kontaminacije.\nPredlaže se u točki 10. definirati način označavanja opasnih zona gdje bi radnici mogli doći u doticaj s karcinogenim ili mutagenim tvarima.","Nije prihvaćen","Pojam zatvorenog sustava je definiran odgovarajućim normama i tehničkim propisima. To podrazumijeva da nema širenja karcinogenih i/ili mutagenih tvari u druge prostore.\nOprema za mjerenje i monitoring mogućih koncentracija karcinogenih i/ili mutagenih tvari, kao i indikatori o tome, su vrlo skupi (prema mišljenju Hrvatskog zavoda za zaštitu zdravlja i sigurnost na radu). Međutim, ne postoje zapreke da se način i rokovi mjerenja ne utvrde procjenom rizika poslodavca."]
[5,"Hrvatska ljekarnička komora","Obavješćivanje i osposobljavanje radnika,\nČlanak 15.","Predlaže se propisati obvezati specijalistu medicine rada da dostavi plan provođenja liječničkih pregleda kao i mjera u slučaju prekomjerne izloženosti poslodavcu.","Nije prihvaćen","Procjenom rizika se utvrđuju i rokovi i planovi zdravstvenih pregleda radnika (poslovi s posebnim uvjetima rada)."]
[6,"Hrvatska ljekarnička komora","Zdravstveni nadzor,\nČlanak 17.","Predlaže se utvrditi obveza medicine rada da poslodavca pisanim putem upozna o potrebnim zdravstvenim pregledima koje mora osigurati radnicima prije početka rada.","Nije prihvaćen","Komunikaciju specijaliste medicine rada s poslodavcem u smislu zdravstvenog monitoringa radnika, pa tako i planova i dinamike pregleda, treba riješiti u okviru Pravilnika temeljem čl. 81. st. 2. Zakona o zaštiti na radu (NN, br. 71/14, 118/14 i 154/14) kojeg treba donijeti ministar zdravlja."]